Kotorska biskupija

Đakonsko ređenje
2019-02-16 10:00 - 11:30 (Europe/Helsinki)
U subotu, 16. veljače bogoslov kotorske biskupije g. Željko Pasković biti će zaređem za đakona. Sveta misa ređenja koju će predslaviti mons. Ilija Janjić biti će u 10 sati u kotorskoj katedrali.

Blagdan sv. Nikole u župama Kotorske biskupije
2018-12-06
Blagdan sv. Nikole biskupa, zaštitnika djece, pomoraca, ribara, putnika i studenata, proslavit će se u župama diljem Kotorske biskupije u četvrtak, 6. XII.
Tog dana u kotorskoj katedrali biti će svečana sveta misa i susret vjeroučenika sa svetim Nikolom u 18 sati. Pjeva dječji zbor kotorske katedrale, a nastupit će i mandolinski orkestar HGD-a “Tripo Tomas”.
Raspored sv. misa u drugim župama:
Crkva sv. Nikole u Perastu, u 16 sati.
Crkva sv. Nikole u Gornjim Krašićima u 14 sati.
Crkvica sv. Nikole nad Verigama (župa Đurići) u 6 sati i u župnoj crkvi u 9 sati.
Crkva sv. Nikole na Prčanju, u 10 sati.
Crkva sv. Nikole u Đenovićima u 10 sati.
Crkva Pomoćnice Kršćana na Mulu u 17 sati: na kraju mise pomazanje mirom sv. Nikole.

Spomen rođenja bl. Gracije iz Mula
2018-11-27
U utorak 27. 11. s početkom u 15 sati, župa Muo obilježit će spomen rođenja bl. Gracije svetom misom u kapelici podignutoj na mjestu rodne kuće Blaženika.

Blagdan Gospe od Zdravlja u Kotoru
2018-11-21
Prigodom blagdana Gospe od Zdravlja u srijedu, 21. XI., u svetištu Gospe od Zdravlja ponad Kotora, svete mise bit će u 5, 8 i 10 sati ujutro, te poslije podne u 15 sati krunica i sv. Misa. Uoči blagdana u utorak, 20. XI., sveta krunica u 15 sati.

Mali Tripundan
2018-11-10 18:00
U subotu, 10. XI. u kotorskoj katedrali se obilježava Mali Tripundan. Sveta misa biti će u 18 sati.

Blagdan blaženog Gracije iz Mula
2018-11-06 - 2018-11-09
Ove godine navršava se 510 godina rođenja za nebo blaženog Gracije iz Mula (1508-2018). Od 6. do 8. XI. svaku večer u 17 h biti će misa s molitvom trodnevnice koju će predvoditi dr. don Anđelo Maly, profesor Svetog Pisma na Katoličkom bogoslovnom fakultetu u Zagrebu. Zadnjeg dana trodnevnice (8.XI.) nakon mise, biti će blagoslov srebrne maske izrađene povodom Blaženikova 510-tog rođendana za nebo. Nakon blagoslova i postavljanja srebrne maske, biti će iluminacija ispred crkve. Na blagdan (9. XI.) mise će biti u 5, 8 i 10 sati te svečana koncelebrina misa u 16 sati.

Raspored bogoslužja za svetkovinu Svih Svetih i Dušni dan
2018-11-01 - 2018-11-02
Početkom mjeseca studenog Crkva slavi zapovijedanu svetkovinu Svih Svetih (1. studenoga), te sljedećeg dana (2. studenoga) Dušni dan. U tim svetim danima oči svih vjernika uprte su u razmatranje nebeskog blaženstva svih naših predaka u vjeri, koji su po zaslugama svog krjeposnog kršćanskog života zaslužili ući zajedništvo nebeske Crkve, u vječnu radost svetaca Božjih. Također se sjećamo i svih dragih pokojnika, za koje na poseban način prikazujemo sv. mise i molitve. Podsjećamo sve vjernike da u periodu od 1. do 8. studenog mogu dobiti potpuni oprost koji se može namijeniti za pokojne. Za potpuni oprost (čistilišnih muka) potrebno je u spomenutom periodu učiniti pobožni pohod crkvi u kojoj treba izmoliti Očenaš, Vjerovanje, te primiti svetu pričest i ukoliko je potrebno (u slučaju teških grijeha), prije se ispovjediti, te izmoliti molitvu na nakanu sv. Oca.

Preuzmite: Raspored bogoslužja

Blagdan Gospe od Krunice u katedrali
2018-10-07 10:00 - 11:30
U nedjelju, 7. listopada na blagdan Gospe od Krunice u kotorskoj katedrali u 10 sati bit će pobožnost svete krunice kao molitveno sjećanje na pobjedu kršćanske vojske u bitci kod Lepanta 1571. godine protiv Osmanlija. Nakon krunice će biti sveta misa za sve poginule pobjednike i poražene, osobito zapoginule Kotorane, Peraštane i Bokelje. Pjevat će mješoviti pjevački zbor Adoramus iz Slovenije.

Pobjednici Lepantske bitke duboko su utkani u temelje kršćanske Europe. U bitci je sudjelovalo preko 150.000 vojnika i veslača na preko 500 galija. To je bila najveća pomorska bitka brodova na vesla. U sklopu
mletačke flote u bitci je sudjelovalo i sedam galija dalmatinskih gradova, među kojima i kotorska galija „Sveti Tripun“ pod komandom Jeronima Bizantija s 250 vojnika i veslača. Svi su izginuli i kako bilježi Orbini 1601. godine: Ne bez slave svoje i svoga grada. Među poginulima je bilo i sedam Peraštana, čuvara mletačke ratne zastave na admiralskom brodu Sebastijana Veniera. Ulcinjanin, nadbiskup barski, Ivan Bruni poginuo je na turskoj galiji kao rob – veslač. Samo u tom jednom danu, 7. X., na obje strane bilo preko 40.000 poginulih.

Sv. Jeronim u Herceg Novom
2018-09-30
Na blagdan sv. Jeronima (nedjelja, 30. rujna) nebeskog zaštitnika grada i župe Herceg Novi u župnoj crkvi slavit će se svete mise u 10 i 18 h te pjevati tradicionalna zahvalnica (Te Deum) u spomen na oslobođenje grada. Uoči blagdana, u subotu, 29. rujna biti će misa s molitvom večernje u čast sv. Jeronima u 18 sati.

Sveti Kuzma i Damjan
2018-09-26 16:00 - 17:00
Na blagdan svetih Kuzme i Damjana 26. rujna sveta misa biti će u staroj (gornjoj) Muljanskoj župnoj crkvi u 16 h. (župa Muo)

Sv. Eustahije
2018-09-23
Sveta misa prigodom vanjske proslave sv. Eustahija mučenika biti će u nedjelju, 23. rujna u 18 sati u župnoj crkvi sv. Eustahija u Dobroti.

Noć svjedoka u kotorskoj katedrali
2018-09-22 19:30 - 21:00
U kotorskoj katedrali će se 22. rujna (subota) s početkom u 19,30 sati održati večer molitve i bdijenja za sve progonjene kršćane u svijetu pod nazivom „Noć svjedoka“. Prije bdijenja biti će i sveta misa u 18 sati. Ovaj događaj ubraja se u važnije molitvene događaje u svijetu i već deset godina održava u različitim zemljama, a prenose ga različite TV postaje i važniji mediji. Po prvi puta se organizira na području Balkana (u Dubrovniku, Međugorju, Kotoru i Sarajevu).
Cilj „Noći svjedoka“ je približiti stvarnost progonjenih i stradalih kršćana te pružiti im podršku u molitvi. Uz molitvu i upoznavanje sa svijetlim primjerima kršćanskog svjedočenja, postojanosti i vjernosti, svoja vlastita iskustva života u progonstvu podijelit će: Mark Fromager, direktor podružnice AED-a u Francuskoj (Pomoć Crkvi u nevolji), s. Houda Fadoul, poglavarica samostana Dei Mar Musa Al-Habashi u Siriji poznata po svojim aktivnostima na području međureligijskog dijaloga, i vlč. Kiril Gorbunov, vikar moskovske katoličke nadbiskupije, poznat po svojem ekumenskom radu.
Svi prisutni će zapaliti svijeće u znak sjećanja na stradale kršćane, a također će se moći nabaviti knjiga pod nazivom „Ratovi, nafta i radikalizam“ autora M. Fromagera.
Radosno vas očekujemo na ovoj jedinstvenoj večeri molitve i bdijenja, s nadom da će svima biti duhovno korisna i obogaćujuće iskustvo.

Sv. Matej, apostol i evanđelist
2018-09-21
U Dobroti će se u župnoj crkvi sv. Mateja na njegov blagdan 21. rujna slaviti mise u 10 i 18 h.

Svetkovina Uznesenja Blažene Djevice Marije
2018-08-15
Na svetkovinu Uznesenja Blažene Djevice Marije (Velika Gospa), svete mise u marijanskim svetištima Kotorske biskupije služit će se po sljedećem rasporedu:

Otok Gospe od Škrpjela (Perast): 6, 8, 10 i 18 h
Otok Gospe od Milosti (Tivat): 10 h
Ratac (Sutomore): 10 h

Znamenje veliko pokaza se na nebu:
Žena zaodjenuta suncem, mjesec joj pod nogama,
a na glavi vijenac od dvanaest zvijezda. (Otk 12, 1)

Koncert i proslava blagdana sv. Klare
2018-08-10 21:00 - 22:00
U kotorskoj crkvi sv. Klare uoči blagdana njezine nebeske zaštitnice – 10. kolovoza održat će se koncert s početkom u 21 sat. Na programu su poznata djela sakralne glazbe a izvode ih sopranistica Vedrana Šimić i pijanist Simon Peter Dešpalj. Ulaz je slobodan.
Na blagdan sv. Klare, 11. kolovoza sv. misa biti će u 19 sati.

Kardinal Parolin predslavi svetu misu u Kotoru
2018-06-26 17:45 - 19:00
Uzoriti kardinal Pietro Parolin, državni tajnik Svete Stolice boravit će u trodnevnom državnom posjetu Crnoj Gori.
U sklopu tog posjeta boravit će i u Kotorskoj biskupiji i predslaviti svečanu svetu misu u kotorskoj Katedrali na Petrovdan, 29. lipnja 2018.
Prije svete mise, Bokeljska mornarica će izvesti kolo sv. Tripuna s početkom u 17,45 sati ispred katedrale. Nakon kola slijedi sveta misa.
Kardinal Parolin je po svojoj službi najviši crkveni i državni predstavnik Svetog Oca i Vatikanske države, stoga pozivamo sve vjernike naše biskupije da se odazovu u što većem broju i sudjeluju na ovoj svetoj misi, kako bi na dostojanstven način dočekali izaslanika njegove svetosti pape Franje.

Koncert zbora Romsdalkoret iz Norveške
2018-06-26 16:00 - 17:00
Pjevački zbor Romsdalkoret iz Norveške održat će koncert u kotorskoj katedrali 26.6. u 16 sati. Na repertoaru su djela iz sakralne baštine sjeverne Europe.

Svetkovina rođenja sv. Ivana Krstitelja
2018-06-24 19:00 - 20:00
U nedjelju, 24. lipnja slavi se svetkovina rođenja sv. Ivana Krstitelja, zaštitnika župe i grada Budve. Tom prigodom sveta misa u budvanskoj župnoj crkvi biti će u 19 sati.

Prva pričest i završetak vjeronaučne godine u katedrali
2018-06-17 10:00 - 12:00
U nedjelju, 17. VI. u 10 sati u katedrali sv. Tripuna biti će svečana misa i slavlje Prve svete pričesti kotorskih prvopričesnika. Ujedno to će biti prilika da za zahvalu Bogu (Te Deum) za završetak školske i vjeronačune godine.

Sv. Vid u Petrovcu
2018-06-15
Na blagdan svetog Vida mučenika, (15. VI.) patrona crkve u Petrovcu sveta misa biti će u 19 sati.

Raspored misa za blagdan sv. Antuna Padovanskog
2018-06-13
Na blagdan sv. Antuna Padovanskog, 13. lipnja, svete mise slavit će se po sljedećem rasporedu u župama Kotorske biskupije
Kotor, crkva sv. Klare

6h
8 h
10 h – blagoslov kruha nakon mise
19 h – svečana misa, blagoslov djece. Pjeva dječji zbor Kotorske katedrale

Tivat, crkva sv. Antona

7 h
10 h
18 h

Lepetani, crkva sv. Antona

8 h
19 h

Koncert zbora The Maidstone Singers u kotorskoj katedrali
2018-05-29 20:00 - 21:00
U utorak, 29. svibnja u 20 sati pjevački zbor The Maidstone Singers iz Velike Britanije nastupit će u kotorskoj katedrali. Zbor je osnovao 1998. godine Jeffrey Vaughan Martin u Maidstonu. Zbor broji 23 člana koji izvode uglavnom a cappella glazbu u rasponu od renesansne polifonije do suvremene sakralne i svjetovne zborske glazbe te na svojem repertoaru ima oko 200 skladbi. Na svojoj ovogodišnjoj turneji prethodno su nastupili u Dubrovniku, gdje su bili gosti Dubrovačke biskupije i njezinog Vijeća za kulturu dok će im u Kotoru domaćin biti mjesna biskupija.

Blagdan Pomoćnice Kršćana na Mulu
2018-05-21 - 2018-05-24
Župa Muo proslavit će svoju nebesku zaštitnicu BDM Pomoćnicu Kršćana 24. svibnja.
Toga dana slavit će se dvije mise: u 10 sati župna i u 18 sati svečana koju će predvoditi kotorski biskup.
Blagdanu prethodi trodnevnica od 21. do 23. svibnja: svakog dana mise su u 18 sati.
Prvog dana trodnevnice, na ponedjeljak po Duhovima biti će tradicionalni blagoslov mora nakon sv. mise.

Program proslave blagdana sv. Leopolda u Herceg Novom
2018-05-12
Blagdan sv. Leopolda B. Mandića 12. svibnja proslavit će se po sljedećem rasporedu u svečevom rodnom Herceg Novom:
U 8 sati – misa u crkvi sv. Leopolda
U 10 sati – misa u župnoj crkvi. Predslavi mons. Ilija Janjić, kotorski biskup. Tom prilikom biskup će blagosloviti novu ekumensku ikonu sv. Leopolda izrađenu kao trajni spomen na dolazak svečevih relikvija u Herceg Novi 15. i 16. rujna 2017.
U 17 sati u koncertnoj sali Muzičke škole (preko puta župne crkve) biti će projekcija filma o hodočašću tijela sv. Leopolda u Herceg Novi, autora Bože Vodopije.
U 18 sati – misa u župnoj crkvi koju predslavi fra Ivo Kramar, gvardijan u Pridvorju i vojni kapelan u Dubrovačkoj biskupiji.

Svetkovina bl. Ozane Kotorke
2018-04-24 - 2018-04-27
Na blagdan bl. Ozane Kotorke, 27. 4., svete mise u crkvi sv. Marije od Rijeke (Bl. Ozane) održat će se u 6, 8, 10 i 18 h. Misu u 18 h predslavi kotorski biskup mons. Ilija Janjić. Blagdanu prethodi trodnevna duhovna priprava od 24. do 26. 4., s misom u 18 h.

Vazmeno trodnevlje i Uskrs
2018-03-29 - 2018-04-01
Raspored bogoslužja za Vazmeno trodnevlje i Uskrs u župama Kotorske biskupije:

Preuzmi raspored bogoslužja (PDF)

Blagdan sv. Nikole
2017-12-06 18:00 - 19:30
Program proslave sv. Nikole u kotorskoj katedrali:

Koncert u Kotorskoj Katedrali
2017-11-27 20:00 | Katedrala, Kotor, Montenegro
U Kotorskoj katedrali sv. Tripuna u ponedjeljak, 27. studenog s početkom u 20 h održat će se koncert Gudačkog kvarteta Beogradske filharmonije. Ovom će prilikom biti premijerno izvedeno djelo ” Viaggio in Italia” uglednog talijanskog violončelista i skladatelja, Giovannija Sollime. Koncertom u katedrali završava se program proslave Dana općine Kotor. Ulaz je slobodan. Gudački kvartet čine Jelena Dragnić, Vladan Lončar, Boris Brezovac i Aleksandar Latković osnivaju. Gosti su Maja Bogdanović na violončelu i Vladimir Aleksić, glumac.

Rođenje bl. Gracije
2017-11-27 15:00
U ponedjeljak, 27. studenog na Mulu se proslavlja spomen rođenja bl. Gracije. Sv. Misa u kapelici podignutoj na mjestu blaženikove rodne kuće biti će u 15 h.

Pučko skazanje u kotorskoj katedrali
2017-11-23 17:00
Hvarsko pučko kazalište izvest će predstavu Prikazanje života svetog Lovrinca mučenika, u režiji Marina Carića. Skazanje će se održati u četvrtak, 23. studenog s početkom u 17 sati u kotorskoj katedrali.
